Hersha Parady

Hersha Parady, jaiotzaz Betty Sandhoff (Berea, Ohio, AEB, 1945eko maiatzaren 25a - Norfolk, Virginia, AEB, 2023ko abuztuaren 23a) estatubatuar aktorea  izan zen, batez ere  Little House on the Prairie/ Larreko etxe txikia telesailean Alice Garvey  pertsonaian egindako lanarengatik da ezaguna.

 Biografia 
Parady Betty Sandhoff gisa jaio zen Berean, Ohion, eta Berea High Schoolera joan zen. 14 urterekin, Cleveland inguruko antzerki-ekoizpenetan hasi zen. 1970eko hamarkadaren hasieran mendebaldera joan zen aktore lanetan jarraitzeko, eta Jon Voightekin batera A Streetcar Named Desire/ Desio izeneko tranbia lanarekin bira-produkzio batean parte hartu zuen.

Paradyk telebistan ekin zion bere ibilbideari, Mannix, Bearcats eta The Waltons saioetan gonbidatu gisa agertuta. Hersha aintzat hartu zuten Little House on the Prairieren Caroline Ingalls interpretatzeko, baina Karen Grasslek lortu zuen papar hori. Geroago, 1976ko "Journey in the Spring" atalean, Eliza Anne Ingalls, Charlesen koinata, interpretatu zuen Paradayk. Gero, 1977an, Alice Garveyren papera eman zioten Little House on the Prairie-n. Pertsonaia hori 1980ra arte interpretatu zuen, Albert Ingalls-ek ustekabean eragindako sute batean hil arte. Little House on the Prairie/ Larreko etxe txikia telesailean ondoren, telebistako agerraldiak besterik ez zituen egin, besteak beste, Kenan & Kel.

Oscar sarien John Peverall produktore irabazlearekin ezkonduta egon zen, eta harekin seme bat izan zuen.

 Heriotza 
Parady Norfolken (Virginia) hil zen, garuneko tumore baten arazoengatik, 2023ko abuztuaren 23an, 78 urte zituela.

 Filmografia 
ZinemaUrteaTituluaPaperaOharrak1971Bearcats!CarrieAtala: "Conqueror's Gold"1972MannixHarreragileaAtala: "Cry Silence"1975The WaltonsVictoria MaddenAtala: "The Lie"1976-1980Little House on the PrairieAlice Garvey / Eliza Ingalls34 kapitulu1979CBS Afternoon PlayhouseLaura Harker5 kapitulu1980NBC Special TreatAtala: "The House at 12 Rose Street"1981ABC Weekend SpecialsJanice ParkerAtala: "Mayday! Mayday!"1981PhoenixLynnAtala: "Pilot"1984Raw CourageFay Canfield1986Hyper Sapien: People from Another Star McAlpin andrea1995The Break Lufkowitz andrea1997-1998Kenan &amp; KelZuzendaria Dimly3 atal

 Erreferentziak 

 Kanpo estekak 



 Hersha Parady Interview , HERSHA PARADY, Alice Garvey (+Eliza Ingalls)

Kategoria:Estatubatuarrak
Kategoria:Emakume aktoreak
Kategoria:Ameriketako Estatu Batuetako aktoreak
Kategoria:Minbiziak hildakoak